16 Ka letsohong le letona la Jehova ke Molaoli oa hae oa Lijo, eo hona joale e leng Morena ea beiloeng teroneng, Jesu ea tlotlisitsoeng. (Liketso 2:34-36) Joalokaha batho ba ile ba lokela ho ithekisa joaloka makhoba hore ba ’ne ba phele, ka ho joalo kajeno bohle ba batlang hore ba ’ne ba phele ba tlameha ho tla ho Jesu, ba fetoha balateli ba hae ba ineetseng ho Molimo. (Luka 9:23, 24) Joalokaha Jakobo a ile a laela bara ba hae hore ba ee ho Josefa bakeng sa lijo, ka ho tšoanang Jehova o tataisetsa batho ba bakileng ho Mora oa hae ea ratoang, Jesu Kreste. (Johanne 6:44, 48-51) Jesu o bokella balateli ba hae ka liphuthehong tse kang metse—tse fetang 52 000 ka palo lefatšeng ka bophara kajeno—moo ba feptjoang ka lijo tse ngata tsa moea ’me ba fepeloa ka “lijo-thollo” tse ling hape, e le “peō” e ka jaloang masimong. (Genese 47:23, 24; Mattheu 13:4-9, 18-23) Lipaki tsena tsa Jehova ke basebetsi ba baithaopi! Li ntse li ithaopa ka bongata bakeng sa tšebeletso ea nako e tletseng ea bopula-maliboho hoo ngoahola tlhoro ea ba 595 896 e ileng ea kopanela tšebeletsong ena e tlotlehang ka khoeli e le ’ngoe. Hoo ke karolelano ea bo-pula-maliboho ba fetang ba 11 phuthehong e ’ngoe le e ’ngoe!